સચિન તેંડુલકરના મિત્ર તથા પૂર્વ ક્રિકેટર વિનોદ કાંબલીએ આ એક વીડિયો પોસ્ટ કર્યો છે. જેમાં સચિન રસ્તા વચ્ચે બેટિંગ કરતો જોવા મળ્યો હતો. કાંબલીએ પોતાની ટ્વિટમાં જૂના દિવસોની યાદ તાજી થઈ તેમ કહ્યું હતું. આ સમયે સચિનને પોતાની વચ્ચે રમતો જોઈને છોકરાઓ ઉત્સાહિત થઈ ઉઠ્યા હતાં અને તેમાંથી એક છોકરાએ તરત જ સચિનના હાથમાં બેટ પકડાવી દીધું હતું અને બોલિંગ શરૂ કરી હતી. ગલી ક્રિકેટનો આ વીડિયો હાલમાં ઘણો જ વાયરલ થયો છે.